2

siti futi-futi na. Ngayo yonke lento sibulela umhlobo wetu esim’buka kunene obala ezigubungele ngegama elingu “Tand’ Uhlanga.” Akuko manqaku singa okwanamhla singawenza ngeli bali liyole kunene, kuba um’balisi walo eyibeke pambi kwetu yonke into enganqwenelekayo. Sifuna ukuti yonke indodana ezama ukulungiselela obubom ibifanele ukuke iye apo e Kubusi kumzi wom’fo ka Aluveni. Siyaqonda ukuba ingabuya intloko igabuke izigcau. Asina ntloni ukuvuma ngayo yonke intobeko nodano ukuba tina bantsundu—okanye into eninzi kuti ilaulwa kunqena; akwaba kodwa besinako ukufumana amatuba okuba sihambele indawo enjengale ebesingati mhlaumbi sisezele umoya wokusebenza ngenkutalo ibe kanti oko koba lusizo lwetu. Okwesiqu salom’bali usakuke abe ngowokuqala ukuke ahambele lomzi obonakalayo, emva kokufunda elibali lincomekayo, ukuba kuye selunjenge Mecca kubanquli bom Profite u Mahomet bona bangenwa kangaka lunqulo lwabo ngangokuba beve ukuba inye into eswelekileyo entlalweni yabo—yeyokuba bake bahambele i Mecca bakove ukufa.

I BLUE-BOOK YABANTSUNDU.

No. 2.
Abasezidolopini.

Sinosizi ukuba abab'aleli be Blue Book yabantsundu bengasiniki kukanya kucacileyo ngentlalo yabantu abase zidolopini. Ngu Mr. Isaac Wauchope yedwa ongati uke wayicinga nokuyicinga lontlalo. Siyam’bulela ke ngoko. Usincedile, wasinika ituba lokwenza amazwi anamhlanje ngolilobo esikolwa ukuba aya kuvakala.

Abantu bedolopu bamaqela matatu. Bako abasebe ngabemi bakona; bako abayela ixesha elifutshane, abaye kufuna imali yokuhlaula irafu, neyokutenga inkomo zokulobola, nengubo zokutshata, nemisesane yokungeja; bako esingati liqela lemidungela, amavukaba, into ezifumana zihamba zilala kungeko ni ezijonge yona. Kunjalo kuzo zonke idolopu. Abasuka kula mazwe angapandle bakolisa ukundululwa zikweliti ezitile abafuna ukufeza zona, baze bakuyifumana imali yazo babuye bagoduke. Kekaloku kuko inxenye eti yakuva ozijinjibiya ise ingena kulempi yamavukaba, ibe ngamatshafutshafu, amakambi ayakuti nokuba ade agoduka abuye engasenamongo, efunxwe yi kango nokuncola. Baninzi abantwana betu nobawo betu abapelele ebutshiveleni bebeke bengabantu ngapambili. Ewe okunene abam’balwa bemka bengasacingi kubuya kakade; kunjalo ngokukodwa kwezinkabi zimakosikazi anempondo, eziti zicela incwadi nje zingati ziya kufuna imali yokurafa kanti zenza iqinga lokuke zipupumise. Ati lomanene akufika kupolile apo e Bayi angabi sacinga kuza kufumana izilonda ezitsha, asuke seledlulela e Bobofolo! Noko kunjalo inkoliso yona imka ngokuya kufuna imali yesixakeko esitile, ize ukuhiliza ikucinge yakufika kona. Kungoko kusekulixala elikulu kuti bazali xa umntana aza kuya edolopini. Eloxala lingokukodwa kumntu oyintombazana. Uti emka sibe sesilandelisa amazwi okumyaleza. Nokude sibavumele bemke kuti kuxakeka. Ngokuba akuko mntana wangapandle oka abonwe ezidolopini. Soyika ukuba bengabuyi, bati ababuyayo bafike betshe imilomo yazinto ezibomvu; sikohlane nabo ngendlela zonke. Wena m‘fo wase Bayi wawukala ngokuti abantwana betu bayakalazelwa kutiwa abahlali, maze wazi ukuba babangelwa siti bazali, nati lusapo Iwabo. Ungabaqubela na Belungu bako isizatu esinaso. Soyikiswa kukuba bebaninzi abantwana betu abati bakuhlala futi edolopini kanti baya kubuya bengenamali, bengenaso nesimilo. Kuko idolopu ezisuke zapumelela, ati umntana akusinga kona angabi sahlangana nabani. Intloko yazo yi Queenstown ne Monti, ezilandelayo li Rini ne Qonce.

ISIGIDIMI SAMAXOSA SEPTEMBER 17, 1884

Nge Bayi kuko indawo esesineminyaka etile siyibona, eyokuba kwezi zigama zikoma Xesi nama Tyume, aliqela amadodana aya kufuna umsebenzi e Bayi, emka apa engamaqaba, mhlaumbi engamanxiba ngubo nje kodwa, aze abuye ekoliwe, ezolile; amanye ese elinganisa nokulesa isipeli. Siya kubulela wena Bayi ngalo ndawo, nakuba nawe uke wasililisa.

Esinye isizatu esibangela ukuba kungahlalwa kakulu ezidolopini sikwicala la Belungu. Bati maxa wambi bapelelwe yimisebenzi, aze umntu ose nemo angabi nako ukunyamezela iveki yonke efumana ehamba pakati komzi, esidla itikana abese eyiqwebile. Into epilileyo yile yayilingwa ngu Mr. Dorrington e Monti eyokuba kubeko umntu wokubafunela umsebenzi, baze abantu balale emakaya enkosi zabo. Silila nangokuti abantwana balahlekiswa kukuba emva komsebenzi kungeko bani uteni nabo; kanti kakade ixa lokonakala komntu lixa langokuhlwa. Umzamo ka Mr. Dorrington wawunceda abantsundu nabamhlope. Isizatu sokungaxaswa kwawo siti bantsundu kukuba tina singabantu abati xa into sebeyindwebele singabi savuma ukusondela kuyo nokuba ise iluhlobo lumbi.

Kweli qela lise zidolopini u Mr. Wauchope uteta nangabanamashishini, abacweli, abakandi. Wenza amazwi abafanele ukuwetyisa kakuhle bonke abanamashishini, bakangele inyaniso yawo, Uti, “Inkoliso yabo ayifumani “ zindawo zibafaneleyo, kunge ngenxa yebala labo, njengoko baba abanye kunjalo kanti bayaposisa. Oku kusile- “ lelwa kubangelwa kwindawo yokuqala kukushiyiselwa “ kwabantsundu abasebenzi ngabamhlope xa kugqatswayo “ kuko umsebenzi onxamisekileyo: Kwindawo yesibini “ kubangelwa kukuba abasebenzi abantsundu bengakucokisanga ukufunda amashishini abo. Bati besafundiswa “babe bona sebegqibile, bapuma bengalifezanga ixesha “ lokuqeqeshwa kwabo. Umsebenzi wabo kusoloko unga- “ vumi ukucikizeka. Kuko abashicileli nabenzi bezihlangu “ endibaziyo abangeke bawuswele umsebenzi noko unqabe “ kangaka nje. Lomadoda ngabantu abanezimilo, into “ leyo efuneka kumntu wonke ongumsebenzi.” Utsho ke oka Wauchope. Into esinga nati singabandela kuyo yeyokucokisa umsebenzi asukuba ewenza umntu, neyokugcina isimilo esibukekayo. Umntu onezonto zombini, abe ekutele, uya kuwufumana umsebenzi nakwabangamtandiyo.

Masize kugqiba, siyeke singangenanga kwintlalo yabemi bedolopu. Soyixoxa nangenye imini. Ekuvaleni masiti, singatanda ukuva koka Wauchope ukuba lamadungudwane ati ngamadungudwane asel’engoncanyelweni sinina nokuba kungaba kuseko imizamo eyenziwayo yokuwanceda.

Masisule umlomo ngamazwi ka A. Wylde, Esq., Imantyi yase Bayi etete amazwi esoze mhlaimbi senze ingxoxo pezu kwawo. Uti, “ Yinto epaulekileyo ukuba “ ngoku abantsundu ungababona kwindawo zonke bekuzimo zokutenjwa, ezitoreni, kololiwe, apo kupuma imikombe, bekangele abanye xa basebenzayo, bene wotshi “ zokugcina amaxesha. Kwimisebenzi enzima yezandla “ babakupile abamhlope ; kwimisebenzi enjengokumba “ nokutwala selingabo. Bafumana isheleni ezintatu ngemini.”

Ngase Queenstown.—Um’fo owayehamba nenqwelo yake abati ngu Maloney, waheta intwana ye Lau eyayimkokelele kwamadakadaka. Isizatu usuke umkokeli wanyula embizeni imbumbulu zetapile zambini, ngapandle kokupiwa. Efikile ke umbexeshi uqale ngokum’bopelela e disselboomini wamtyakatya ngesenkabi. wati noko selemkulule waka wamshicilela ngamanqindi. Yazisiwe ku Mantyi into leyo, uwise isigwebo sokuba indoda leyo irole iponti ezintlanu.